Sagunt presenta els llibres guardonats als Premis Literaris Ciutat de Sagunt 2020
29 de novembre 2021

![](/media/mn1i4uo3/c_cuerpofin.jpg?width=850&height=566.9886363636364)

El pròxim divendres 10 de desembre es presentaran els llibres guanyadors dels Premis Literaris Ciutat de Sagunt 2020, publicats per Onada Edicions. Es tracta de la novel·la _El carrer era de terra_, de l’escriptor i professor Josep Usó; _Cossos afeblits_, poemari d’Àngel Fabregat, i la peça teatral _Crims_, del conegut dramaturg Manuel Molins.

L’acte tindrà lloc en un espai privilegiat per a la cultura: la sala oberta de la Via del Pòrtic de Sagunt, a les 19.30 hores. Com en altres ocasions, els autors signaran les seues obres en finalitzar l’acte, que seran regalades per l’Ajuntament de Sagunt. Prèviament, a les 19.00 h, es farà una visita guiada per al públic assistent a l’espai arqueològic de la Via del Pòrtic, a càrrec dels guies del departament de Turisme de l’Ajuntament de Sagunt.

Conduirà l’acte la regidora responsable del Gabinet de Promoció del Valencià, Maria Josep Soriano, que ha declarat: «**Un any més podem tornar a celebrar la segona part dels Premis Literaris Ciutat de Sagunt. Ara ja tenim els llibres a la mà impresos i preparats per a ser llegits, que és el seu fi principal. També gaudirem de conversar amb els autors per poder aprofundir la seua obra. Vos convidem a una trobada literària en valencià en un lloc tan emblemàtic de la nostra ciutat**».

![](/media/uksjd0eg/c_plinvi.jpg?width=602&height=587)

*   [](http://www.facebook.com/sharer.php?u=https://aytosagunto.es/va/actualitat/sagunt-presenta-els-llibres-guardonats-als-premis-literaris-ciutat-de-sagunt-2020/ "Facebook")
*   [](http://twitter.com/share?url=https://aytosagunto.es/va/actualitat/sagunt-presenta-els-llibres-guardonats-als-premis-literaris-ciutat-de-sagunt-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-presenta-els-llibres-guardonats-als-premis-literaris-ciutat-de-sagunt-2020/ "Linked In")
*   [](mailto:?body=https://aytosagunto.es/va/actualitat/sagunt-presenta-els-llibres-guardonats-als-premis-literaris-ciutat-de-sagunt-2020/)